Rawls (1971)
**John Rawls** (Baltimore, 21. veljače 1921. – Lexington, 24. studenog 2002.) američki filozof, profesor na sveučilištu Harvard.

Rawlsova knjiga *Teorija pravednosti* (1971) predstavlja najznačajnije djelo političke filozofije dvadesetog stoljeća. Nastavljajući se na filozofsku misao teoretičara društvenog ugovara Lockea, Rousseaua i Kanta, Rawls smatra da su načela pravednosti pomoću kojih se trebaju urediti temeljne društvene institucije ona oko kojih bi se suglasili racionalni radnici u pravičnim okolnostima. Izvorni položaj je hipotetska situacija u kojoj su pravične okolnosti ostvarene na taj način što se pretpostavlja da se racionalni djelatnici koji u njega ulaze nalaze iza vela neznanja koji im skriva njihov spol, rasu, nacionalnost, društveni i imovinski status. Rawls smatra da bi radnici pod tim okolnostima izabrali sljedeća dva načela pravednosti: 

1. Načelo jednakih sloboda: Svaka osoba treba imati jednako pravo na najširi ukupni sustav jednakih temeljnih sloboda kompatibilan sa sličnim sustavom sloboda za sve.  

2. Društvene i ekonomske nejednakosti treba urediti tako da su ujedno  

a) na najveću korist onih najugroženijih, u skladu s načelom pravedne štednje [načelo razlike], i  

b) povezane s položajima i pozicijama otvorenim za sve pod uvjetima pravične jednakosti mogućnosti [načelo pravične jednakosti mogućnosti]. (Rawls 1999 [1971]: 266).

Braneći slično formulirana načela pravednosti i u svojoj drugoj knjizi *Politički liberalizam*, Rawls ih pokušava prikazati kao isključivo politička načela koja su lišena svih spornih filozofskih i vjerskih konotacija. Budući da su neutralna, Rawls se nada bi njegova načela političkog liberalizma mogla poslužiti kao neutralan oslonac za uređivanje temeljnih institucija suvremenih zapadnih demokratskih društva koja su obilježena činjenicom razložnog pluralizma različitih, često sukobljenih kulturnih skupina.

Glavna djela
------------

* *A Theory of Justice*, Cambridge, Mass. : The Belknap Press of Harvard University Press, 1999. (prvo izdanje 1971).
* *Politički liberalizam*, Zagreb: KruZak, 2000. (izvorno 1993.).
* *Pravo naroda*, Zagreb: KruZak, 2004. (izvorno 1999.).

Vanjske veze
------------

* Tvrtko Jolić, In memoriam: John Rawls, Prolegomena 1 (2) 2002.

| * p
* r
* u
Vodeći moderni zapadni filozofi |
| --- |
| Analitički |
| 
G.E.M. Anscombe • Isaiah Berlin • Simon Blackburn • Ned Block • Laurence BonJour • Robert Brandom • David Chalmers • Roderick Chisholm • Noam Chomsky • Patricia Churchland • Paul Churchland • Donald Davidson • Daniel Dennett • Fred Dretske • Michael Dummett • Gareth Evans • Arthur Fine • Jerry Fodor • Ernest Gellner • John Gray • Susan Haack • R.M. Hare • Jaakko Hintikka • Frank Jackson • Jaegwon Kim • Christine Korsgaard • Saul Kripke • Thomas Kuhn • Keith Lehrer • David Lewis • Bryan Magee • Ruth B. Marcus • John McDowell • Colin McGinn • Thomas Nagel • Robert Nozick • Martha Nussbaum • Alvin Plantinga • Karl Popper • Hilary Putnam • W.V.O. Quine • John Rawls • Richard Rorty • Roger Scruton • Peter Singer • John Searle • J.J.C. Smart • Ernest Sosa • Charles Taylor • Bernard Williams • Timothy Williamson • Crispin Wright
 |
| Kontinentalni evropski |
| 
Louis Althusser • Giorgio Agamben • Roland Barthes • Jean Baudrillard • Maurice Blanchot • Pierre Bourdieu • Hélène Cixous • Guy Debord • Gilles Deleuze • Jacques Derrida • Michel Foucault • Hans-Georg Gadamer • Jürgen Habermas • Werner Hamacher • Martin Heidegger • Julia Kristeva • Henri Lefebvre • Claude Lévi-Strauss • Emmanuel Levinas • Jean-François Lyotard • Paul de Man • Jean-Luc Nancy • Antonio Negri • Paul Ricœur • Michel Serres • Paul Virilio • Slavoj Žižek
 |